Kenne g'lernt hab ich ihn Mitte der 50er Johr, wo ich oft  beim Moler Fuhrer i de Werkstatt war, un selli war jo g'rad zwei Hiiser nebem Säger-Richard sim Huus i de Färberschtroß. Der war so ebbis wie en Stammgast bis Fuhrers, vor allem, wenn's uf d'Fasnet zuegange isch un dert e Portion Scheme zum Fasse a de Wand g'henkt sind, wo er hät könne sin Senf dezuegä.  Ich hab en am Aafang genau so wie die meischte andere Leut für en zimlich schräge Vogel g'halte. Un wahrscheints war er des au. Er hät nie e Blatt vor's Muul gnomme, un was er g'sagt hät, war  meischtens recht derb, so, wie de ganz Maa. Erst später han ich deno g'merkt, dass er in Wirklichkeit en zimlich belesene und interessierte Mensch war, vor allem, wenn's um d'Villinger G'schicht gange isch un dert ganz z'vorderscht um d'Fasnet.